ai4bharat/Pralekha huggingface dataset:
पंतप्रधान कार्यालय
भारत - इटली तंत्रज्ञान परिषदेला पंतप्रधानांचे संबोधन
नवी दिल्ली, 30 ऑक्टोबर 2018
पंतप्रधान नरेंद्र मोदी यांनी आज नवी दिल्ली येथे भारत - इटली तंत्रज्ञान परिषदेला संबोधित केले. यावेळी इटलीचे पंतप्रधान ज्युसेपे कॉन्टे हे देखील या कार्यक्रमाला उपस्थित होते.
यावेळी बोलतांना पंतप्रधानांनी भारत-इटली औद्योगिक संशोधन आणि विकास महामंडळ कार्यक्रमाच्या दुसऱ्या टप्प्याची घोषणा केली. ते पुढे म्हणाले की, या कार्यक्रमामुळे आपल्या उद्योग आणि संशोधन संस्थांना त्यांची नवीन उत्पादने विकसित करण्यास वाव मिळेल.
तंत्रज्ञानाचे महत्व विशद करतांना पंतप्रधान म्हणाले की,भारताने सामाजिक न्याय, सशक्तीकरण, समावेश आणि पारदर्शकता यासाठी तंत्रज्ञानाला एक माध्यम बनविले असून, सेवांच्या शेवटच्या मालाचे वितरण प्रभावी करण्यासाठी सरकार या तंत्रज्ञानाचा वापर करीत आहे असे पंतप्रधान म्हणाले.
पंतप्रधानांनी सांगितले की सरकार नागरिकांच्या शास्त्रीय प्रवृत्तीना प्रोत्साहन देतांना तांत्रिक प्रवृतींना पाठिंबा देत आहे आणि त्यांच्या विकासावर जोर देत आहे. या संदर्भात, श्री मोदी यांनी अटल इनोव्हेशन मिशन, उमंग ऍप आणि देशभरात पसरलेल्या तीन लाख कॉमन सर्व्हिस सेंटर्स विषयी सांगितले. ते म्हणाले की, या तंत्रज्ञानात्मक उपायांमुळे विविध सुविधा नागरिकांच्या दाराशी पोहचण्यास मदत झाली आहे.
भारताच्या अंतराळ कार्यक्रमाविषयी बोलताना पंतप्रधान म्हणाले की , हे नवीनतम आणि दर्जात्मकता याचे एक उत्कृष्ट उदाहरण आहे. त्यांनी पुढे सांगितले की, इटलीसह अन्य देशांना अंतराळ उपग्रह पाठविण्यास भारत सक्षम झाला असून, यामुळे कमी किमतीच्या नवीनतम उपायांची निर्मिती भारत करू शकेल. लाइफ स्टाईल अॅक्सेसरीज डिझाइन  क्षेत्रात भारत आणि इटली यांच्यातील वाढीव सहकार्याबद्दल पंतप्रधानांनी समाधान व्यक्त केले. चामडे, दळणवळण आणि ऑटोमोबाईल डिझाइन  साठी विशेष लक्ष देण्यात येईल, असेही त्यांनी सांगितले.
B.Gokhale/P.Malandkar
(Visitor Counter : 54
पंतप्रधान कार्यालय
संरक्षण मंत्रालयाने गुजरातमधील केवडीया येथे आयोजित केलेल्या संयुक्त कमांडर्स परिषदेच्या सांगता सोहळ्यात पंतप्रधानांचे भाषण
नवी दिल्ली, 6 मार्च 2021
पंतप्रधान नरेंद्र मोदी यांनी आज गुजरातमधील केवडीया येथे संरक्षण मंत्रालयाने आयोजित केलेल्या संयुक्त कमांडर्स परिषदेच्या सांगता समारंभाला संबोधित केले.
या वर्षीच्या परिषदेत झालेल्या चर्चांविषयी चीफ ऑफ डिफेन्स स्टाफ यांनी पंतप्रधानांना अवगत केले. पंतप्रधानांनी यावेळी परिषदेचा अजेंडा आणि संरचनेविषयी समाधान व्यक्त केले. विशेषतः ज्युनियर कमिशन्ड अधिकारी आणि नॉन कमिशन्ड अधिकाऱ्यांना या परिषदेत सहभागी करुन घेतल्याबद्दल त्यांनी कौतुक केले.
राष्ट्रीय संरक्षण व्यवस्थेत, सर्वोच्च नागरी आणि लष्करी नेतृत्वाशी बोलतांना पंतप्रधानानी गेल्या वर्षी, उत्तर सीमेवरील आव्हानात्मक परिस्थिती आणि कोविडच्या संकटकाळात, भारतीय सैन्यदलांनी दाखवलेल्या समर्पण वृत्ती आणि निश्चयाविषयी कौतुक व्यक्त केले.
पंतप्रधानांनी यावेळी राष्ट्रीय सुरक्षा व्यवस्थेत स्वदेशीचा अंगीकार आणि वापर वाढण्याच्या महत्वावर भर दिला. केवळ लढावू उपकरणे आणि शस्त्रेच नाही, तर सैन्यदलांमध्ये असलेल्या सैद्धांतिक, प्रक्रिया आणि पद्धतींमध्येही स्वदेशीचा पुरस्कार व्हावा, अशी भावना त्यांनी व्यक्त केली.
राष्ट्रीय सुरक्षेची रचना करतांना लष्करी आणि नागरी भागातही मनुष्यबळ नियोजन अधिकाधिक उत्तम करण्यावर त्यांनी भर दिला. तसेच नागरीजीवन आणि सैन्य यांच्यातील भिंती दूर करून एकत्रित काम करण्यावर तसेच, सर्वसमावेशक दृष्टीकोन ठेवण्याचा त्यांनी सल्ला दिला. तसेच, निर्णयप्रक्रियेची गती वाढवली जावी, असेही ते म्हणाले. लष्करी दलांनी परंपरेने चालू असलेल्या कालबाह्य, निरुपयोगी पद्धतीतून आता मुक्त व्हावे, असा सल्लाही त्यांनी दिला.
सध्या वेगाने बदलत असलेल्या तंत्रज्ञानाची दाखल घेत, पंतप्रधान म्हणाले की, या अनुषंगाने भारतीय लष्करालाही ‘भविष्यातील शक्ती’ होण्यासाठी प्रयत्न करावे लागतील.
पुढच्या वर्षी देश आपल्या स्वातंत्र्याचे अमृतमहोत्सवी वर्ष साजरे करणार आहे, हे सांगत, यानिमित्त असे काही विशेष उपक्रम आणि कार्यक्रम राबवावेत ज्यातून युवकांना प्रेरणा मिळेल, असा सल्ला पंतप्रधानांनी दिला.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
‘जागतिक चित्रपट जगतातल्या महिला’- महोत्सव येत्या 15 तारखेपासून पुण्यात
मुंबई, 14 मार्च 2019
भारतीय राष्ट्रीय चित्रपट संग्रहालय आणि टीआयएफए वर्किंग स्टुडिओ यांनी ‘जागतिक चित्रपट जगतातल्या महिला’ यासंदर्भात एक तीन दिवसीय महोत्सव आयोजित केला आहे. येत्या 15 ते 17 मार्चपर्यंत चालणारा हा महोत्सव पुण्यात 15 मार्चपासून सुरु होईल.
महिलांचे केवळ अभिनय आणि दिग्दर्शन या क्षेत्रातलेच कार्य नव्हे तर संगीतकार, वेशभुषा रचना, छायाचित्रण या क्षेत्रातलेही महिलांचे योगदान या महोत्सवात ठळकपणे मांडण्यात येईल. 15 मार्चच्या उद्घाटन सत्रात बॉम्बे टॉकीजचा ‘अछूत कन्या’ हा चित्रपट नॅशनल फिल्म आर्कयईव्हझ ऑफ इंडिया पुणे येथे दाखवण्यात येणार आहे.
contact@tifa.edu.in या संकेतस्थळावर यासंदर्भात अधिक माहिती उपलब्ध आहे.
B.Gokhale/N.Chitale/P.Malandkar
(Visitor Counter : 109
वाणिज्य आणि उदयोग मंत्रालय
रत्न आणि दागिने व्यवसायासाठी देशांतर्गत परिषदेचे उद्घाटन
रत्न आणि दागिने व्यवसायातील कामगारांसाठीच्या ‘परिचयपत्रांचे’ वाणिज्य मंत्री सुरेश प्रभू यांच्या हस्ते अनावरण
मुंबई, 29 जानेवारी 2019
रत्ने आणि दागिने व्यवसायासाठीच्या देशांतर्गत परिषदेचे केंद्रीय वाणिज्य आणि उद्योगमंत्री सुरेश प्रभू यांच्या हस्ते आज मुंबईत शानदार कार्यक्रमात उद्घाटन झाले. रत्ने आणि दागिने निर्यात प्रोत्साहन परिषदेने हा कार्यक्रम आयोजित केला होता.
या परिषदेच्या कामाची सुरुवात 1 मे 2019 म्हणजेच कामगार दिनापासून होणार असून या परिषदेमुळे या क्षेत्रातील सर्व समस्या सोडवल्या जाऊ शकतील, असा विश्वास सुरेश प्रभू यांनी व्यक्त केला. यावेळी प्रभू यांच्या हस्ते रत्न आणि दागिने व्यवसायातील कामगारांसाठीच्या ‘परिचयपत्रांचे’ अनावरणही करण्यात आले.
केंद्र सरकार लवकरच एकात्मिक सुवर्ण धोरण आणणार आहे अशी माहिती प्रभू यांनी यावेळी दिली. सोन्याला भारतात मोठी परंपरा असून आज सोने आणि सोन्यांच्या दागिन्यांचा व्यवसाय वाढवण्याची गरज आहे असे त्यांनी सांगितले. या क्षेत्राला उभारी दिल्यास कुशल कामगारांना रोजगार मिळेल अशी अपेक्षा त्यांनी व्यक्त केली.
आज भारतातून सोन्याच्या दागिन्यांची निर्यात सुमारे दोन अब्ज डॉलर्स इतकी आहे मात्र सोन्याला मोठी बाजारपेठ उपलब्ध असून निर्यात वाढवण्यासाठी ही बाजारपेठ मिळवण्याचा प्रयत्न केला पाहिजे असे त्यांनी सांगितले. मार्च-एप्रिल 2019 मध्ये जगभरातल्या वीस कंपन्यांना भारतात आमंत्रित केले जाणार असून या कंपन्या स्वत:च भारतीय उत्पादने विकत घेण्याविषयी धोरण ठरवू शकतील असे ते म्हणाले.
वाणिज्य विभागाचे सचिव अनुप वाधवान, वाणिज्य मंत्रालयाच्या वित्तीय सल्लागार रुपा दत्ता, रत्ने आणि दागिने निर्यात प्रोत्साहन परिषदेचे अध्यक्ष प्रमोद कुमार अग्रवाल आणि इतर सदस्य यावेळी उपस्थित होते.
यावेळी बोलताना अग्रवाल म्हणाले की, भारतीय रत्ने आणि दागिन्यांच्या व्यवसायाला सर्व प्रकारचा पाठिंबा आणि मार्गदर्शन करण्यासाठी परिषद आनंदाने काम करेल. आज स्थापन झालेल्या देशांतर्गत परिषदेमुळे हा व्यवसाय स्वयंपूर्ण होण्यास मदत होईल अशी आशा त्यांनी व्यक्त केली.
B.Gokhale/R.Aghor /P.Malandkar
(Visitor Counter : 109
पंतप्रधान कार्यालय
मध्य आशियाई देशांच्या परराष्ट्र मंत्र्यांनी पंतप्रधानांची भेट घेतली
नवी दिल्ली, 20 डिसेंबर 2021
कझाकस्तान, किर्गिझ प्रजासत्ताक, ताजिकिस्तान, तुर्कमेनिस्तान आणि उझबेकिस्तान या मध्य आशियाई देशातील परराष्ट्र मंत्र्यांनी 20 डिसेंबर 2021 रोजी पंतप्रधान नरेंद्र मोदी यांची भेट घेतली. भारत-मध्य आशिया संवादाच्या 3ऱ्या बैठकीत सहभागी होण्यासाठी मध्य आशियाई देशांचे परराष्ट्र मंत्री नवी दिल्लीत आले आहेत.
मध्य आशियाई परराष्ट्र मंत्र्यांनी आपापल्या देशांच्या राष्ट्रपतींच्या शुभेच्छा पंतप्रधान मोदींपर्यंत पोहचवल्या आणि भारतासोबतचे संबंध अधिक दृढ करण्यासाठी त्यांची तयारी असल्याचे अधोरेखित केले. 1819 डिसेंबर 2021 रोजी भारताच्या परराष्ट्र व्यवहार मंत्र्यांच्या अध्यक्षतेखाली झालेल्या भारतमध्य आशिया संवादातील चर्चेबद्दल त्यांनी पंतप्रधानांना अवगत केले . या संवादात व्यापार आणि कनेक्टिव्हिटी, विकास भागीदारी आणि अफगाणिस्तानमधील परिस्थितीसह प्रादेशिक घडामोडींवर प्रामुख्याने चर्चा झाली.
'विस्तारित शेजारा’चा भाग असलेल्या मध्य आशियाई देशांसोबतचे दीर्घकालीन संबंध भारतासाठी महत्वाचे असल्यावर पंतप्रधानांनी भर दिला. यावर्षी त्यांच्या स्वातंत्र्याच्या 30 व्या वर्षपूर्तीनिमित्त पंतप्रधानांनी मंत्र्यांना शुभेच्छा दिल्या. 2015 मध्ये सर्व मध्य आशियाई देशांना दिलेली भेट आणि त्यानंतर कझाकस्तान, उझबेकिस्तान आणि किर्गिझ प्रजासत्ताकच्या संस्मरणीय दौऱ्याची आठवण पंतप्रधानांनी सांगितली. या प्रदेशात भारतीय चित्रपट, संगीत, योग इत्यादींची लोकप्रियता लक्षात घेऊन भारत आणि मध्य आशिया यांच्यातील सांस्कृतिक आणि लोकांमधील परस्पर संबंध कायम राखण्याचे महत्त्व पंतप्रधानांनी अधोरेखित केले. भारत आणि मध्य आशिया यांच्यातील आर्थिक सहकार्याची वाढीव क्षमता आणि त्या संदर्भात कनेक्टिव्हिटीची भूमिकाही त्यांनी अधोरेखित केली.
भारत-मध्य आशिया संवादाने भारत आणि मध्य आशियाई देशांमधील उत्कृष्ट द्विपक्षीय संबंधांना चालना दिली आहे. भारत आणि मध्य आशियाई देश पुढील वर्षी त्यांच्या राजनैतिक संबंधांची 30 वर्षे साजरी करतील.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आर्थिक व्यवहार विषयक मंत्रिमंडळ समिती
बहुक्षेत्रीय विकास कार्यक्रम १४ व्या वित्त आयोगाच्या उर्वरित कालावधीत सुरु ठेवण्यासाठी या कार्यक्रमाची प्रधानमंत्री जन विकास कार्यक्रम म्हणून पुनर्रचना करायला मंत्रिमंडळाची मंजुरी
नवी दिल्ली, 2 मे 2018
पंतप्रधान नरेंद्र मोदी यांच्या अध्यक्षतेखाली अर्थ विषयक केंद्रीय समितीने बहुक्षेत्रीय विकास कार्यक्रम १४ व्या वित्त आयोगाच्या उर्वरित कालावधीत सुरु ठेवण्यासाठी या कार्यक्रमाची प्रधानमंत्री जन विकास कार्यक्रम म्हणून पुनर्र्चना करण्याच्या प्रस्तावाला मंजुरी दिली आहे.
प्रभाव:
पुनर्रचित कार्यक्रमामुळे अल्पसंख्यक समाजाला सध्याच्या तुलनेत शिक्षण, आरोग्य आणि कौशल्य विकास क्षेत्रात उत्तम सामाजिक आर्थिक पायाभूत सुविधा उपलब्ध होतील. यामुळे मागास निकषांसंदर्भात राष्ट्रीय सरासरी आणि अल्पसंख्यक समाज यातील दरी कमी होण्यास मदत होईल. या कार्यक्रमातील लवचिकतेमुळे वेगवान अंमलबजावणी होऊन अल्पसंख्यक समुदायाचे अधिक समावेशीकरण शक्य होईल. अल्पसंख्यक बहुल शहरे आणि गावे यांच्यासाठी निकषांचे सुसूत्रीकरण करण्यात आले असून अल्पसंख्यक समुदायासाठी लोकसंख्येच्या टक्केवारीचा निकष पुढीलप्रकारे सौम्य करण्यात आला आहे.
यापूर्वी मूलभूत सुविधा आणि सामाजिक आर्थिक निकषांच्या बाबतीत मागास शहरांनाच अल्पसंख्यक बहुल शहरे म्हणून ओळखण्यात येत होते. आता यापैकी एका बाबतीत मागास असलेली शहरे अल्पसंख्यक बहुल शहरे म्हणून धरली जातील.
यापूर्वी ५० टक्के अल्पसंख्यक समुदायाची लोकसंख्या असलेले गावांचे समूह धरले जात होते, आता ते २५ टक्क्यांपर्यंत कमी करण्यात आले आहे.
निकषांच्या या सुसुत्रीकरणामुळॆ समुदायांचा सर्वसमावेशक विकास होईल आणि सामाजिक सौहार्द वाढीला लागेल.
प्रधानमंत्री जनविकास कार्यक्रमात सध्याच्या तुलनेत ५७ टक्के अधिक क्षेत्र व्यापले जाईल.
बहुक्षेत्रीय विकास कार्यक्रमात देशातील १९६ जिल्ह्यांचा समावेश होता तर प्रधानमंत्री जनविकास कार्यक्रमात ३०८ जिल्हे समाविष्ट केले जातील
खर्च :
मंत्रालयाच्या अर्थसंकल्पीय तरतुदीतून या योजनेसाठी निधी पुरवला जाईल. व्यय विभागाच्या व्यय विषयक समितीने पुढीलप्रमाणे ३९७२ कोटी रुपये खर्चून प्रधानमंत्री जनविकास कार्यक्रम सुरु ठेवण्याची शिफारस केली आहे.
|
|
वर्ष
|
|
2017-18|
|
2018-19
|
|
2019-20
|
|
आवश्यक निधी 
|
|
1200.00
|
|
1320.00
|
|
1452.00
|
|
तीन वर्षातील एकूण रक्कम 
|
|
3972.00
निधीच्या तरतुदीसाठी विशेष भर
१) ८० टक्के निधी शिक्षण, आरोग्य आणि कौशल्य विकासासाठी राखीव
२) ३३ ते ४० टक्के निधी महिला केंद्री प्रकल्पांसाठी राखीव
N.Sapre/S.Kane/P.Kor
(Visitor Counter : 90
आरोग्य आणि कुटुंब कल्याण मंत्रालय
देशातील एकूण कोविड-19 प्रतिबंधक लसीकरण 104.82 कोटीहून अधिक
गेल्या 24 तासात 74 लाखांहून अधिक लसींच्या मात्रा देण्यात आल्या
देशात रुग्ण बरे होण्याचा सध्याचा दर 98.19%, मार्च 2020 पासून सर्वोच्च
देशात गेल्या 24 तासात कोरोनाचे 14,348 नवे दैनंदिन रुग्ण
देशातली सध्या उपचाराधीन रुग्णसंख्या 1,61,334
साप्ताहिक पॉझीटीव्हिटी दर  गेल्या 35 दिवसांपासून 2% पेक्षा कमी
देशात गेल्या 24 तासात 74,33,392 कोविड 19 प्रतिबंधक लसीच्या मात्रा, देण्यात आल्या असून, आज सकाळी 7 वाजेपर्यंत प्राप्त अहवालानुसार आतापर्यंत एकूण 104.82 कोटीपेक्षा अधिक  मात्रा दिल्या आहेत. एकूण 1,04,57,932 सत्रांद्वारे या मात्रा देण्यात आल्या आहेत.
सकाळी 7 वाजेपर्यंत प्राप्त झालेल्या अहवालानुसार एकूण लसीच्या मात्रांची गटनिहाय विभागणी पुढील प्रमाणे आहे-
|
|
HCWs
|
|
1st Dose
|
|
1,03,78,753
|
|
2nd Dose
|
|
91,96,000
|
|
FLWs
|
|
1st Dose
|
|
1,83,71,035
|
|
2nd Dose
|
|
1,58,60,088
|
|
Age Group 18-44 years
|
|
1st Dose
|
|
41,47,31,641
|
|
2nd Dose
|
|
13,64,95,078
|
|
Age Group 45-59 years
|
|
1st Dose
|
|
17,38,19,237
|
|
2nd Dose
|
|
9,45,21,155
|
|
Over 60 years
|
|
1st Dose
|
|
10,91,45,076
|
|
2nd Dose
|
|
6,56,82,903
|
|
Total
|
|
1,04,82,00,966
गेल्या 24 तासात 13,198 रुग्ण कोरोना मुक्त झाले असून  कोरोनाची लागण झालेल्यांपैकी एकूण 3,36,27,632 रुग्ण आतापर्यंत कोरोना मुक्त झाले आहेत.
परिणामी कोरोनातून रुग्ण बरे होण्याचा दर 98.19% झाला आहे.
सलग 124 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
मागील 24 तासात 14,348 नव्या रूग्णांची नोंद झाली.
सध्या सक्रीय रुग्ण संख्या 1,61,334 इतकी असून ही संख्या एकूण उपचाराधीन रुग्णांच्या 0.47% इतकी असून मार्च 2020 पासून सर्वात कमी आहे.
देशात गेल्या 24 तासात 12,84,552 चाचण्या करण्यात आल्या. भारताने आतापर्यंत एकूण 60.58 कोटीहून अधिक  चाचण्या केल्या आहेत.
साप्ताहिक पॉझीटीव्हिटी दर सध्या 1.18% असून गेले 35 दिवस 2% पेक्षा कमी आहे. दैनंदिन पॉझीटीव्हिटी दर 1.12% असून गेले 25 दिवस 2% पेक्षा कमी आणि 60 दिवस 3% पेक्षा कमी आहे.
पंतप्रधान कार्यालय
पथदर्शी अग्निपथ योजनेचे बिनीचे शिलेदार झाल्याबद्दल पंतप्रधानांनी अग्निवीरांचे अभिनंदन केले.
आपल्या सशस्त्र दलांना अधिक बळकट करण्यात आणि त्यांना भविष्यासाठी सज्ज करण्यात ही परिवर्तनकारी योजना परिणामकारक ठरेल, हे पंतप्रधानांनी अधोरेखित केले.
आपल्या सशस्त्र दलांचे आधुनिकीकरण करून त्यांना आत्मनिर्भर करण्यासाठी प्रयत्न सुरु आहेत.
नव्यानं उदयाला येत असलेल्या संपर्करहित युद्धपद्धतींमधील आव्हानांबद्दल चर्चा करताना पंतप्रधान म्हणाले की तांत्रिकदृष्ट्या प्रगत सैनिक आपल्या सशस्त्र दलांमध्ये महत्वाची भूमिका बजावतील.
१६ जानेवारी २०२३
पंतप्रधान नरेंद्र मोदी यांनी आज तिन्ही दलातील प्राथमिक प्रशिक्षण सुरु करणाऱ्या अग्नीवीरांच्या पहिल्या तुकडीला दूरदृष्य प्रणालीच्या माध्यमातून संबोधित केले.
या पथदर्शी अग्निपथ योजनेचे बिनीचे शिलेदार झाल्याबद्दल पंतप्रधानांनी अग्निवीरांचे अभिनंदन केले. आपल्या सशस्त्र दलांना अधिक बळकट करण्यात आणि त्यांना भविष्यासाठी सज्ज करण्यात ही परिवर्तनकारी योजना परिणामकारक ठरेल, असे पंतप्रधानांनी अधोरेखित केले. या युवा अग्नीवीरांमुळे भारताचे सशस्त्र दल अधिक उत्साहपूर्ण आणि तंत्रज्ञान स्नेही होईल, असा विश्वास त्यांनी व्यक्त केला.
अग्नीवीरांच्या क्षमतेबद्दल दृढ विश्वास व्यक्त करत पंतप्रधान म्हणाले की त्यांच्यातील ऊर्जा सशस्त्र दलांच्या शौर्याचे प्रतिबिंब आहे ज्याने राष्ट्राचा ध्वज नेहमीच उंच फडकत ठेवला आहे.
नवा भारत नव्या जोमाने भरलेला असून आपल्या सशस्त्र दलांचे आधुनिकीकरण करून त्यांना आत्मनिर्भर करण्यासाठी प्रयत्न सुरु आहेत, असे पंतप्रधानांनी सांगितले. 21 व्या शतकात युद्धाच्या स्वरूपात बदल होत आहेत, असे सांगून नव्याने उदयाला येत असलेल्या संपर्करहित युद्धपद्धतींमधील आणि सायबर युद्धामधील आव्हानांबद्दल चर्चा करताना पंतप्रधान म्हणाले की तांत्रिकदृष्ट्या प्रगत सैनिक आपल्या सशस्त्र दलांमध्ये महत्वाची भूमिका बजावतील. आपल्या वर्तमान पिढीतील युवावर्गाकडे तशी क्षमता आहे आणि म्हणूनच येणाऱ्या काळात आपले अग्नीवर सशस्त्र दलांमध्ये प्रमुख भूमिका बजावतील, असे ते म्हणाले.
महिलांच्या सक्षमीकरणासाठी अग्नीपथ योजना कशा प्रकारे लाभदायक आहे, याविषयी पंतप्रधानांनी चर्चा केली. महिला अग्नीवीर आपल्या कामगिरीने ज्या प्रकारे नौदलाची शान वाढवत आहेत, त्याबद्दल त्यांनी आनंद व्यक्त केला. तसेच आपण तिन्ही दलांमध्ये महिला अग्नीवीरांना पाहण्यासाठी उत्सुक असल्याचे त्यांनी सांगितले. सियाचीनमध्ये तैनात असलेल्या महिला सैनिक आणि आधुनिक लढाऊ विमाने चालवणाऱ्या महिलांची उदाहरणे देत पंतप्रधानांनी विविध आघाड्यांवर महिला सशस्त्र दलांनी कशाप्रकारे नेतृत्व केले आहे याची आठवण करून दिली.
विविध भागांमध्ये वेगवेगळ्या ठिकाणी तैनात झाल्यानंतर अग्नीवीरांना समृद्ध अनुभवांची शिदोरी तर मिळेलच शिवाय त्यांना या संधीचा लाभ त्या प्रदेशातील भाषा शिकून घेण्यात आणि तेथील वैशिष्ट्यपूर्ण संस्कृती आणि जीवनशैली जाणून घेण्यात होईल, असे त्यांनी सांगितले. सांघिक कार्य आणि नेतृत्व कौशल्याचा सन्मान यामुळे त्यांच्या व्यक्तिमत्त्वाला नवा आयाम मिळेल, असे ते म्हणाले. अग्निवीरांना त्यांच्या आवडीच्या क्षेत्रातले त्यांचे नैपुण्य अधिक वाढवण्यासाठी कार्य करत असताना नवीन गोष्टी शिकण्यासाठी उत्सुक राहण्याचे आवाहन पंतप्रधानांनी केले.
पंतप्रधानांनी युवक आणि अग्निवीरांच्या क्षमतेचे कौतुक केले आणि 21 व्या शतकात तेच राष्ट्राचे नेतृत्व करणार आहेत, असे सांगून पंतप्रधानांनी आपल्या भाषणाचा समारोप केला.
कार्मिक, सार्वजनिक तक्रार आणि निवृत्ती वेतन मंत्रालय
केंद्रिय मंत्री डॉ. जितेंद्र सिंह यांनी आज व्हिडिओ कॉन्फरन्सिंगच्या माध्यमातून कोविड प्रतिबंधात्मक उपायांबाबात जम्मू आणि काश्मिर महापालिका समित्यांच्या प्रतिनिधींसोबत बैठक घेतली.
आपल्या सुरुवातीच्या वक्तव्यात डॉ. जितेंद्र सिंह म्हणाले की, कोविड साथीच्या आजाराच्या पूर्वीच्या दोन टप्प्यात, देशाच्या वेगवेगळ्या भागात राहणाऱ्या नागरिकांना जीवनावश्यक वस्तूंचा पुरवठा करण्याची सुविधा उपलब्ध करून देणे, हा मुख्य विचार होता; आता नंतरच्या टप्प्यात, मुख्य जबाबदारी म्हणजे देशाच्या विविध भागातून स्वगृही परतणाऱ्या नागरिकांचा सुलभ प्रवास सुनिश्चित करणे. तथापि, सध्याच्या चालू परिस्थितीमध्ये, दोन प्रश्नांवर लक्ष केंद्रित करण्यात आले आहे, मुख्य म्हणजे प्रतिबंध आणि जनजागृती, ही दोन उद्दिष्टे पूर्ण करण्यासाठी, स्थानिक समित्यांची, त्यांच्या प्रतिनिधींची तसेच समाजाची भूमिका यांना अनन्यसाधारण महत्त्व आहे.
दोन तास चाललेल्या या बैठकीदरम्यान, जम्मू महानगरपालिकेचे महापौर चांद्र मोहन गुप्ता यांच्यासह जम्मू महानगरपालिकेच्या उपमहापौर पूर्णिमा शर्मा, श्रीनगर महानगरपालिकेचे महापौर जुनैद अझीम मट्टो व श्रीनगर महानगरपालिकेचे उपमहापौर परवेझ कुरेशी यांनी आपली मते व्यक्त केली. याशिवाय बिल्लावर, बिशोली, हिरानगर, भडेवरा, दोडा, विजयपूर, कुपवाडा, बारामुल्ला, अनंतनाग, चेनानी, रामगड, परोल, बटोट येथील महानगरपालिका समितीच्यांचे अध्यक्ष आणि इतरही या चर्चेत सहभागी झाले होते.
डॉ. जितेंद्र सिंह म्हणाले, सध्याच्या परिस्थितीत या घटकेचा महत्त्वाचा मंत्र, ‘चिंता नाही जनजागृती’, पाळण्याची गरज आहे. यासाठी, महापालिका समित्यांवर निवडून आलेले प्रतिनिधी, जे तळागाळापर्यंत पोहोचू शकणारे नेते आहेत त्यांनी, लोकांना घाबरून न जाता खबरदारी घेण्याचे महत्त्व समजावून सांगितले पाहिजे.
आपल्याला लोकांना समजावून सांगायचे आहे की, जरी कोरोना पॉझिटिव्ह असणाऱ्यांची संख्या अधिक दिसत असली तरीही, हे लक्षात घ्यायला हवे की, मोठ्या प्रमाणावर तपासणी होत असल्यामुळे आणि मोठ्या संख्येने नागरिकांचे तपसाणीसाठी नमुने घेतल्यामुळे हे चित्र दिसत आहे. अन्यथा, साथीच्या व्याप्तीचा टक्का आणि मृत्यूदर हा गेल्या दहा आठवड्यांपासून तसाच राहिला आहे, असे डॉ. जितेंद्र सिंह यांनी यावेळी सांगितले.
डॉ. जितेंद्र सिंह म्हणाले की, धूळ स्वच्छता, देखभाल-दुरुस्ती, अन्य स्वच्छता, सुरक्षित अंतर आदी सारख्या महापालिकेच्या उपक्रमांना कोविड साथीच्या आजाराच्या सध्याच्या चालू परिस्थितीमध्ये विशेष महत्त्व असेल; तसेच नियोजन व अंमलबजावणीत महापालिकेच्या समित्यांना सोबत घेण्याचे निर्देश जिल्हा प्रशासनाला देण्यात आल्याचेही त्यांनी नमूद केले.
डॉ. जितेंद्र सिंह यांचा व त्यांच्या कार्यालयाचा महापालिका समित्यांशी दैनंदिन असलेला संपर्क तसेच आढावा या गोष्टी बाबत समित्यांच्या प्रमुखांनी कौतुक व्यक्त केले. यावेळी, स्थानिक मंत्र्यांकडून निधी देण्यास उशीर झाल्याचे त्यांनी मंत्र्यांच्या निदर्शनास आणून दिले.
कोरोना संकटकाळात महानगरपालिका समित्या व नागरिकांनी बजावलेल्या भूमिकेचे डॉ. जितेंद्र सिंह यांनी कौतुक केले; तसेच या सगळ्या परिस्थितीमध्ये ते सगळ्यांशी वैयक्तिक पातळीवर समन्वय साधणार आहेत, याबाबत त्यांनी सर्वांना आश्वासन दिले.
रेल्वे मंत्रालय
भारतातील आणि विशेषत: मुंबईतील रेल्वे मान्सूनसाठी पूर्णपणे सज्ज असणे आवश्यक - पीयूष गोयल
पीयूष गोयल यांनी रेल्वेच्या मान्सूनसाठीच्या तयारीचा घेतला आढावा
नवी दिल्ली, 10 जून 2021
रेल्वे तसेच वाणिज्य आणि उद्योग व ग्राहक व्यवहार, अन्न आणि सार्वजनिक वितरण मंत्री श्री पीयूष गोयल यांनी सांगितले की, भारतातील आणि विशेषत: मुंबईतील रेल्वे मान्सूनसाठी पूर्णपणे सज्ज असणे आवश्यक आहे. पावसाळ्याच्या हंगामासाठीच्या सर्व आपत्कालीन उपाययोजनांबाबत मुंबई उपनगरीय रेल्वेच्या सज्जतेचा आणि रणनीतीचा आढावा घेताना ते बोलत होते.
असुरक्षित भागांची सद्यस्थिती आणि गाड्यांच्या सुरळीत कार्यान्वयनासाठीच्या योजनांचा त्यांनी आढावा घेतला.
श्री गोयल म्हणाले की, पावसाळा सुरू होताच मुंबईकरांची कोणतीही गैरसोय होणार नाही हे सुनिश्चित करण्यासाठी रेल्वे वचनबद्ध आहे.
उपनगरीय रेल्वेच्या सज्जतेचा आढावा घेताना, पावसामुळे उद्भवणारी परिस्थिती हाताळण्यासाठी रेल्वेच्या तांत्रिक आणि नागरी कामांच्या उपक्रमांच्या कार्यक्षमतेचा अभ्यास करण्यासाठी आयआयटी मुंबईसारख्या संस्थांशी भागीदारी करण्याचा सल्ला त्यांनी रेल्वेला दिला.
ते म्हणाले की, रेल्वे सेवा सुरळीत आणि अखंडितपणे सुरू राहील हे सुनिश्चित करण्यासाठी नवोन्मेषी उपक्रम आणि परिश्रम एकत्र केले गेले पाहिजेत.
याची दखल घ्यावी लागेल की, कोविड महामारीच्या दरम्यानही, मुंबईत खास सुधारित रेल्वे डब्यांसह 3 कचरा साफ करणाऱ्या 'मक स्पेशल' गाड्या तैनात करून उपनगरी विभागातील 2,10,000 घन मीटर क्षेत्रातील घाण / कचरा / जमिनीच्या साफसफाईसाठी रेल्वेने मोठी कसरत केली आहे.
गेल्या पावसाळ्यात पूरस्थिती उद्भवलेली ठिकाणे शोधण्यात आली आणि प्रत्येक ठिकाणांसाठी अनुकूल उपाययोजना तयार करण्यात आल्या. उदा. वांद्रे, अंधेरी, माहीम, ग्रँट रोड, गोरेगाव.
पावसाची प्रत्यक्ष वेळेची आणि अचूक माहिती मिळावी या दृष्टीने स्वयंचलित पाऊस परिमाण  भारतीय हवामान विभागाच्या सहकार्याने चार ठिकाणी तर पश्चिम रेल्वेद्वारे स्वतंत्रपणे दहा ठिकाणी स्थापित केले आहेत.
सांडपाणी आणि पाण्याचा निचरा करण्यासाठी पाण्याच्या आतील पंपांसह रेल्वेमार्ग आणि डेपोवर पुरविण्यात आलेल्या पंपांची संख्या 33% वाढली आहे.
बोरीवली विरार विभागातील नाल्याच्या साफसफाईची पाहणी आणि देखरेखीसाठी ड्रोनचा वापर करण्यात आला होता आणि नाल्याची खोलवर साफसफाई करण्यासाठी शोषयंत्रे / गाळ काढणारी यंत्रे वापरण्यात आली.
कमीत कमी पाणी साचेल या दृष्टीने, नाला बांधताना नवीन मायक्रो टनेलिंग पद्धतीचा अवलंब केला गेला.
या बैठकीला रेल्वे मंडळ आणि मुंबईचे वरिष्ठ अधिकारी उपस्थित होते.M.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
युवा व्यवहार आणि क्रीडा मंत्रालय
जागतिक सायकल दिनानिमित्त आयोजित देशव्यापी कार्यक्रमांचा अनुराग ठाकूर यांच्या हस्ते उद्या नवी दिल्लीतील मेजर ध्यानचंद स्टेडियम येथून आरंभ
केंद्रीय मंत्री 750 तरुण सायकलस्वारांसह 7.5 किमी अंतरापर्यंत सायकल चालवतील
नेहरू युवा केंद्र संघटनच्या वतीने 35 राज्ये/केंद्रशासित प्रदेशांची राजधानी आणि देशभरातील 75 प्रतिष्ठित ठिकाणी सायकल रॅलीचे आयोजन
एकाच दिवशी प्रस्तावित या सायकल रॅलींद्वारे 1.29 लाख तरुण सायकलस्वार 9.68 लाख किमीपेक्षा अधिक अंतर कापतील
नवी दिल्ली, 2 जून 2022
स्वातंत्र्याचा अमृत महोत्सव-भारत @75 या महोत्सवाचा एक भाग म्हणून युवा व्यवहार आणि क्रीडा मंत्रालय 3 जून 2022 रोजी देशभरात जागतिक सायकल दिनाचे आयोजन करत आहे. 12 मार्च 2021 रोजी स्वातंत्र्याच्या अमृत महोत्सव कार्यक्रमांच्या आरंभ कार्यक्रमात, पंतप्रधानांनी केलेल्या उद्घाटनपर भाषणातून प्रेरणा घेऊन, युवा व्यवहार आणि क्रीडा मंत्रालयाने कृती आणि संकल्प @75 या स्तंभाखाली स्वातंत्र्याचा अमृत महोत्सव साजरा करण्याची संकल्पना मांडली आहे.
जागतिक सायकल दिनाचा एक भाग म्हणून 3 जून 2022 रोजी, नेहरू युवा केंद्र संघटन  आणि राष्ट्रीय सेवा योजना  या दोन प्रमुख युवा संघटनांच्या सहकार्याने युवा व्यवहार विभाग, दिल्ली येथे जागतिक सायकल दिनाचा आरंभ, 35 राज्ये/केंद्रशासित प्रदेशांच्या राजधान्यांमध्ये त्याचप्रमाणे देशभरातील 75 प्रतिष्ठित ठिकाणी आणि देशातील सर्व तालुक्यांमध्ये सायकल रॅलीचे आयोजन यांसारखे एकाच वेळी चार उपक्रम राबवत आहे.
केंद्रीय युवा व्यवहार आणि क्रीडा मंत्री अनुराग ठाकूर 3 जून 2022 रोजी दिल्लीतील मेजर ध्यानचंद स्टेडियम येथून देशव्यापी कार्यक्रमांचा आरंभ करतील यावेळी केंद्रीय मंत्री 750 तरुण सायकलस्वारांसह 7.5 किमी अंतरापर्यंत सायकल चालवतील. नेहरू युवा केंद्र संघटनच्या वतीने 35 राज्ये/केंद्रशासित प्रदेशांची राजधानी आणि देशभरातील 75 प्रतिष्ठित ठिकाणी सायकल रॅली काढण्यात येणार आहेत. या रॅली दरम्यान 75 सहभागी 7.5 किमी अंतर सायकलवरून कापतील.याशिवाय, नेहरू युवा केंद्र संघटन आपल्या युवा स्वयंसेवकांच्या आणि युवा क्लबच्या सदस्यांच्या सहाय्याने आणि योगदानाने या सायकल रॅली देशातील सर्व तालुक्यांमध्ये ऐच्छिक आधारावर काढत आहेत.
अशा प्रकारे, 3 जून 2022 रोजी जागतिक सायकल दिनानिमित्त देशभरात एकाचवेळी सायकल रॅली काढण्यात येणार आहेत.या उपक्रमाद्वारे, 3 जून 2022 रोजी प्रस्तावित सायकल रॅलींद्वारे 1.29 लाख तरुण सायकलस्वार 9.68 लाख किमीहून अधिक अंतर पार करतील.
शारीरिक तंदुरुस्तीसाठीच्या व्यायामाचा भाग म्हणून आणि लठ्ठपणा, आळस, तणाव, चिंता,आजार इत्यादीपासून मुक्तता मिळवण्याच्या दृष्टीने, लोकांना त्यांच्या दैनंदिन जीवनात सायकल चालवण्यासाठी आणि ते अंगिकारण्यासाठी प्रोत्साहित करणे आणि प्रेरित करणे हा यामागचा उद्देश आहे. सर्वसामान्य नागरिकांनी सायकल चालवण्याचा अवलंब केल्यास कार्बन उत्सर्जन कमी होण्यासही मदत होईल. जागतिक सायकल दिन साजरा करण्याच्या माध्यमातून, नागरिकांना त्यांच्या जीवनात दररोज किमान 30 मिनिटे शारीरिक व्यायामाचा समावेश करण्याचा म्हणजेच “फिटनेस की डोस आधा घंटा रोज”. हा संकल्प करण्याचे आवाहन केले जाईल.
S.Patil/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
ख्यातनाम कन्नड लेखक डॉ. सिद्दलिंगैया यांच्या निधनाबद्दल पंतप्रधानांनी व्यक्त केले दुःख
ख्यातनाम कन्नड लेखक डॉ.सिद्दलिंगैया यांच्या निधनाबद्दल पंतप्रधान नरेंद्र मोदी यांनी दुःख व्यक्त केले आहे.
ट्विटर संदेशात पंतप्रधान म्हणतात, "डॉ.सिद्दलिंगैया यांनी केलेल्या विपुल साहित्यनिर्मितीबद्दल आणि सामाजिक न्यायासाठी दिलेल्या योगदानाबद्दल ते चिरकाल स्मरणात राहतील. त्यांच्या निधनाने मला अतिशय दुःख झाले आहे. त्यांचे कुटुंबीय, त्यांचा चाहता वाचकवर्ग आणि त्यांचे प्रशंसक यांच्या दुःखात मी सहभागी आहे. ॐ शांतिः ।"